
RAPORT DE SPECIALITATE

privind aprobarea modificării Hotărârii Consiliului Local nr. 490/19.10.2018 privind aprobarea Proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7  şi a cheltuielilor legate de cofinanţarea acestuia      
      
Având în vedere Referatul de aprobare nr. SC2022-                            al Primarului Municipiului Timişoara şi Proiectul de hotărâre privind aprobarea modificării Hotărârii Consiliului Local nr. 490/19.10.2018 privind aprobarea Proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7  şi a cheltuielilor legate de cofinanţarea acestuia,
Facem următoarele precizări:
Prin HCL nr. 490/19.10.2018 a fost aprobat Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7 şi cheltuielile legate de cofinanţarea acestuia.
Ulterior, prin contractul de finanţare nr. 247/09.05.2019 a fost aprobat proiectul “Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană Etapa II” cod SMIS 2014+127006, finanţat prin Programul Operaţional Infrastructură Mare (POIM) 2014-2020  axa prioritară 7, în valoare totală de 148.118.419,84 lei (inclusiv TVA), a cărui durată de implementare este până la data de 31.12.2023.
Obiectivul general al proiectului îl reprezintă reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 
Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi a îmbunătăţirii sănătăţii populaţiei. 
Prin  HCL nr. 489/19.10.2018 au fost aprobate Studiul de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, completată prin Hotarârea Consiliului Local al Municipiului Timisoara nr. 110/19.03.2019 prin care a fost aprobată structura și sursele de finanțare ale proiectului.
Ca urmare a finalizării etapei de proiectare și a necesității asigurării echivalenței liniilor din Devizul general cu categoriile și subcategoriile de cheltuieli eligibile introduse în modulul My SMIS, a fost aprobat prin HCL nr. 202/25.05.2021 Devizul General actualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.
De asemenea,  în vederea decontării parțiale a sumelor rezultate din ajustarea prețului conform clauzei 48 din contractele de lucrari nr. 141/10.07.2020 și 142/10.07.2020, au fost redistribuite între liniile bugetare ale devizului general economiile la bugetul aprobat al proiectului rezultate ca urmare a finalizării procedurilor de achiziții și a fost aprobat prin HCL 346/28.09.2021 Devizul General reactualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.
Realocările între liniile bugetare s-au realizat cu încadrarea în valoarea totală eligibilă a proiectului, aprobată prin contractul de finanțare nr.247/09.05.2019, în acest sens a fost încheiat Actul Adițional nr. 2/29.10.2021 la contractul de finanțare nr. 247/09.05.2019, valoarea aprobată a proiectului fiind de 148.491.428,83 lei (inclusiv TVA). 
În cadrul proiectului s-au încheiat Acordul Contractual nr. 141/10.07.2020 - Contract de proiectare și execuție de lucrări pentru Lot 1- Rețele termice primare, respectiv Acordul Contractual nr. 142/10.07.2020 - Contract de proiectare și execuție de lucrări pentru Lot 2- Rețele termice secundare. Aceste contracte se află sub incidența H.G. nr. 1/2018 care prevede clauze de ajustare pentru valoarea lucrărilor rămase de executat. Actualizarea se aplică la fiecare situație de lucrări emisă, până la finalizarea lucrărilor,  pentru perioada care depășește 365 de zile.
 Pentru contractele de servicii nr. 70/24.04.2020 - Asistență Tehnică pentru Managementul Proiectului și Publicitate și nr. 179/24.08.2020 - Asistență Tehnică pentru Supervizarea Lucrărilor formula de ajustare prevăzută în contractele mai sus menționate se aplică pentru valoarea rămasă de executat, la fiecare situație de lucrări/facturi, până la finalizarea serviciilor, pentru perioada care depășește 24 de luni.
Prin  Actul Adițional nr. 2/29.10.2021 la contractul de finanțare nr. 247/09.05.2019 au fost consumate toate economiile din cadrul proiectului pentru acoperirea parțială a ajustărilor de preț conform prevederilor contractuale. 
Prin H.G. 379/07.05.2020 pentru aprobarea Metodologiei de ajustare a prețurilor în cadrul devizelor aferente proiectelor de infrastructură publică finanțate prin Programul operațional Infrastructură Mare 2014-2020, a fost creat cadrul legal necesar majorării valorii totale eligibile a contractului de finanțare în vederea asigurării ajustărilor de preț.
Astfel, în conformitate cu prevederile H.G. 379/07.05.2020 și estimările privind sumele necesare majorării valorii contractelor până la finalizarea acestora, Devizul General a fost actualizat și aprobat prin Hotararea de Consiliu Local nr. 7/11.01.2022.
Ulterior, Municipiul Timișoara a solicitat Autorității de Management pentru Programul Operațional Infrastructură Mare, prin adresa nr. UMP 33/19.01.2022, revizuirea valorii eligibile a proiectului, prin modificarea devizului general în sensul creșterii valorii liniei bugetare de diverse și neprevăzute la 10% din valoarea proiectului, modificarea bugetului proiectului și încheierea unui act adițional la contractul de finanțare nr. 247/09.05.2019, conform prevederilor art. 10, respectiv art.14, lit. a) din HG 379/07.05.2020.
În baza art. 14 din H.G. 379/2020,  revizuirea valorii eligibile a proiectului se realizează  prin creșterea liniei de diverse si neprevăzute la 10 %, respectiv de la suma aprobată de 2.359.950,70 lei (fără TVA) la suma de 12.266.994,77 lei (fără TVA), astfel valoarea liniei de diverse și neprevăzute crește cu suma de  9.907.044,07 lei (fără TVA).  Valoarea proiectului după ajustare va fi de 160.280.811,28 lei (inclusiv TVA), față de 148.491.428,83 lei (inclusiv TVA).
Prezentăm o analiză comparativă a valorilor proiectului, inclusiv defalcarea majorării solicitate pe surse de finanțare:
	Surse de finanțare
	Valoare conform Act Aditional nr.2/29.10.2021 la Contractul de finantare - lei 
	Valoare aprobată de către AM, cfm. H.G.379/2020- lei
	Valoarea majorarii

	0
	1
	2
	3=2-1

	Valoarea totală
	148.491.428,83
	160.280.811,28
	11.789.382,45

	Valoarea totală eligibilă
	125.029.898,45
	134.936.942,52
	9.907.044,07

	Valoarea eligibilă nerambursabilă din FC (85%)
	106.275.413,69
	114.696.401,14
	8.420.987,45

	Valoarea eligibilă nerambursabilă din bugetul național (13%)
	16.253.886,80
	17.541.802,53
	1.287.915,73

	Valoarea co-finanțării eligibile a Beneficiarului (2%)
	2.500.597,96
	2.698.738,85
	198.140,89

	Cheltuieli neeligibile, inclusiv TVA
	23.461.530,39
	25.343.868,76
	1.882.338,37



Ca urmare a solicitării Municipiul Timișoara nr. UMP 33/19.01.2022, Autoritatea de Management pentru Programul Operațional Infrastructură Mare a întocmit Nota nr. 5134/06.05.2022 pentru modificarea Notei 28895/17.04.2019 privind aprobarea proiectului „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, prin care aprobă valoarea totală revizuită a proiectului în sumă de 160.280.811,28 lei (inclusiv TVA). 

În vederea încheierii Actului Adițional la Contractul de finanțare nr. 247/09.05.2019, prin Nota nr. 5134/06.05.2022 a fost solicitată emiterea unei noi hotarâri de Consiliu Local privind aprobarea cofinanțării cheltuielilor ce revin Municipiului Timișoara pentru proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006, în valoare totală de 28.042.607,61 lei, constituită din:
· 2.698.738,85 lei (exclusiv TVA) reprezentând valoarea cofinanțării eligibile a Beneficiarului (2%)
· 25.343.868,76 lei,  reprezentând cheltuieli neeligibile, inclusiv TVA.
Având în vedere cele menționate anterior, supunem dezbaterii și aprobării Consiliului Local proiectul de hotărâre privind aprobarea modificării Hotărârii Consiliului Local nr. 490/19.10.2018 privind aprobarea Proiectului “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” în cadrul POIM 2014-2020 axa prioritară 7  şi a cheltuielilor legate de cofinanţarea acestuia.

